नई दिल्ली : महाराष्ट्र में राष्ट्रपति शासन को लेकर मचे बवाल के बीच अमित शाह ने कहा कि "हमारे ऐसे संस्कार नहीं कि हम बंद कमरे में हुई बातें सार्वजनिक करें।हमने कोई विश्वासघात नहीं किया है।"
"राष्ट्रपति शासन से सबसे ज्यादा नुकसान बीजेपी का हुआ है,हमारी केयर टेकर गवर्नमेंट चली गई।"
उन्होंने कहा कि "सरकार बनाने के लिए 18 दिन तक इंतजार किया गया।सरकार बनाने के लिए इतना वक्त काफी था,जिसके पास बहुमत था उसको राज्यपाल के पास जाना चाहिए था।लेकिन अंत में उन्होंने खुद सबको लिखकर बारी-बारी आमंत्रित किया।राज्यपाल ने कुछ भी गलत नहीं किया।एनसीपी ने दोपहर करीब 1.30 पर राज्यपाल से कहा था कि वे रात 8.30 तक सरकार बनाने का दावा पेश नहीं कर सकते।उसके बाद राज्यपाल ने केन्द्र को अपनी रिपोर्ट सौंप दी।"
अमित शाह ने कहा कि"सभी दल के पास आज भी मौका है।जिसके पास बहुमत हो वह जाकर राज्यपाल से मुलाकात करे और अपना दावा पेश करे।वे दो दिन मांगते थे और हमने तो 6 महीने दे दिया है।राष्ट्रपति शासन पर मची हायतौबा कोरी राजनीति है।संख्या है तो वे आज भी सरकार बना सकते हैं।विपक्ष के पास सरकार बनाने का अधिकार तो है लेकिन संख्या नहीं है।विपक्ष इस मुद्दे पर कोरी राजनीति कर रहा है।संवैधानिक पद पर ऐसी राजनीति करना अच्छी बात नहीं है,विपक्ष भ्रांति पैदा कर सहानुभूति लेना चाहता है।"